བླུན་པོ་ལ་ལས་ལམ་དབུ་མ་དང་མ་མཐུན་ན་༸རྒྱལ་བའི་དགོངས་པ་དང་མི་མཐུན་པའི་ལོག་འགྲེལ་རྒྱག་གི་འདུགའདི་འདྲ་བ་ནི་ཧ་ཅང་ཐལ་བའི་སྐད་ཆ་ཡིན།ཡང་དག་པའི་དམངས་གཙོ་ནི་༸རྒྱལ་བའིདགོངས་པ་འཁྲུལ་མེད་ཡིན་ཕྱིར།དམངས་གཙོའི་སྤྱི་ཚོགས་ནང་ལྟ་བ་དང་ལངས་ཕྱོགས་འདྲ་མིན་ཡོང་ཆོག་པ་དང་ཡོང་ངེས་པ་ལ་༸གོང་ས་མཆོག་གིས་སྔ་མོ་ནས་དགོངས་བཞེས་གནང་ཟིན་པར་དོགས་པ་མི་དགོས་སྙམ།དེ་བས་གཞོན་ལྷན་འདི་༸རྒྱལ་བའི་དགོངས་པ་དང་འགལ་མྱོང་མེད་པར་འདོད་ལ།ད་དུང་༸རྒྱལ་བའི་དགོངས་བཞེད་རིན་པོ་ཆེ་ནུས་ཤུགས་ལྡན་པའི་ཐོག་ནས་བསྒྲུབས་མྱོང་བར་འདོད།གལ་སྲིད་༸རྒྱལ་བའི་དགོངས་པ་དང་འགལ་འཛོལ་བྱུང་ཚེ་ངེས་པར་དུ་དགོངས་སེལ་ཞུ་དགོས་པར་སེམས་ལ།དེ་ལྟར་གནང་རྒྱུ་ཡིན་པའི་ཡིད་ཆེས་ཀྱང་བྱེད་ཀྱི་ཡོད།